Source: http://dteodorescu.blogspot.ro/2017/01/
Timestamp: 2018-05-24 06:01:35+00:00

Document:
SPORT FAN CLUB: ianuarie 2017
Echipa de futsal CSM Poli Iaşi, învingătoare la Târgu Secuiesc
Luni seara, 30 ianuarie 2017, în etapa a 17-a din primul eşalon valoric al fotbalului în sală din România s-a disputat meciul KSE Târgu Secuiesc - CSM Politehnica Iaşi 2-5 (1-2). Evoluţia scorului a fost 0-2, 1-2, 1-4, 2-4, 2-5, golurile ieşenilor fiind reuşite de Liviu Ruxandari, Mario Şchiopu, Valentin Pricop, Narcis Cataramă şi "puştiul" Cosmin Stan, nimeni altul decât vărul internaţionalului Narcis Cataramă!
Lotul formaţiei din Dealul Copoului a fost compus din următorii jucători: Ioan Grigoraş - Liviu Ruxandari (căpitan), Narcis Cataramă, Radu Guţu, Mario Şchiopu, apoi Marius Chiriac - Victor Mandea, Valentin Pricop, Gabriel Dobre, Cosmin Stan, Robert Mircia. Antrenor principal: Gabriel Dobre. Director sportiv: Ştefan Tudorache. Maseur: Marian Sărbătoare.
Din delegaţia ieşeană a mai făcut parte şi "spaniolul" Andrei Despan, care a revenit acasă şi a reluat pregătirile sub conducerea antrenorului-jucător Gabriel Dobre.
Meciul disputat în Sala Sporturilor din Târgu Secuiesc a fost arbitrat de brigada Bogdan Sorescu (Piteşti) - Radu Danielenco (Ploieşti), rezervă fiind Liviu Chiţă (Piteşti), iar observator federal Bogdan Ciolacu (tot din Piteşti).
După victoria de la Târgu Secuiesc, a doua consecutivă din acest an, directorul sportiv Ştefan Tudorache ne-a declarat: "A fost un joc normal, în care noi nu am excelat în faţa unei formaţii mai modeste, dar am câştigat prin experienţa noastră superioară şi asta a fost bine. De fapt, în astfel de meciuri, important este să câştigi! Pentru noi urmează trei meciuri pe teren propriu, în care dorim să învingem şi să avem cinci victorii consecutive. Ultimul joc din cele trei este unul extrem de motivant pentru noi, deoarece vrem să învingem puternica echipă din Odorheiu Secuiesc, mai ales după ce în meciul tur, de la ei, am pierdut incredibil cu 9-6, după ce la pauză am condus cu 5-3!".
În continuare, antrenorul-jucător al formaţiei din Copou, Gabriel Dobre, a mai spus: "A fost un meci la discreţia noastră, în faţa unei formaţii tinere, care nu mai este echipa de altădată. Totuşi, gazdele au avut la un moment dat posibilitatea să ne egaleze, dar am rezistat şi apoi ne-am detaşat clar. Urmează două meciuri cu Muncitorul Reşiţa, în Cupa României şi campionat, în care vrem din nou să ne impunem. În faţa formaţiei din Odorheiu Secuiesc ne propunem să obţinem al cincilea succes consecutiv al noului an 2017, pe care să-l punem la capitolul <victorii speciale>!".
Într-un alt joc al etapei, pe teren propriu, FK Odorheiu Secuiesc s-a impus în faţa formaţiei CFF Clujana Cluj cu scorul de 9-3 (5-1). Tot luni s-a mai disputat partida City'us Tg. Mureş - Spicom Sf. Gheorghe 8-3 (5-1).
Pe 1 şi 2 februarie mai sunt programate meciurile Muncitorul Reşiţa - Autobergamo Deva şi respectiv CS United Galaţi - Dunărea 2005 Călăraşi, în timp de Informatica Timişoara va sta.
În prezent, CSM Poli Iaşi se află pe locul 7 în Liga I de futsal, cu 23 puncte şi un golaveraj de 55-47.
În runda cu nr. 18, pe teren propriu, CSM Poli Iaşi va întâlni puternica formaţie Futsal Klub Odorheiu Secuiesc.
Dar până atunci, tot pe teren propriu (Sala Polivalentă), CSM Poli Iaşi se va confrunta de două ori cu CS Muncitorul Reşiţa, pe 4 februarie (ora 13.00) în optimile de finală ale Cupei României şi pe 6 februarie (ora 16.30), într-un joc devansat din etapa a 20-a din Liga I de futsal.
Publicat de Dan Teodorescu la 20:37 Niciun comentariu:
O competiţie tradiţională la Cotnari
Pentru al cincilea an consecutiv, Asociaţia DOMENIILE COTNARI va organiza competiţia „Campionul Podgoriei Cotnari”, eveniment ce va avea loc sâmbătă, 4 februarie 2017.
În cadrul acestui concurs, peste 20 de invitaţi din ţară şi străinătate, specialişti, producători, jurnalişti şi bloggeri de vin vor analiza şi juriza 75 de vinuri din recolta 2016, produse în podgorie.
Şapte producători locali vor fi prezenţi în competiţie.
Evenimentul va avea ca obiective desemnarea celor mai reuşite vinuri produse în anul 2016 sub denumirea de origine controlată Cotnari, dar şi crearea unei competiţii între producătorii de tradiţie pentru regiune. (COMPANIA COTNARI)
Publicat de Dan Teodorescu la 16:02 Niciun comentariu:
Holocaustul, comemorat la Comunitatea Evreilor din Iaşi
Duminică, 29 ianuarie 2017, la Centrul YACHAD de la Comunitatea Evreilor din Iaşi (CEI) a avut loc un matineu cultural dedicat Zilei Internaţionale de Comemorare a Victimelor Holocaustului şi a prevenirii Crimelor împotriva Umanităţii, manifestare moderată de ing. Abraham Ghiltman (preşedintele CEI) şi organizată de ing. Martha Eşanu.
Invitaţii de onoare au fost dr. Silvia Hoişie (Iaşi) şi dr. Mirjam Bercovici (Bucureşti), supravieţuitoare ale Holocaustului, care au prezentat publicului aspecte din viaţa domniilor lor.
La începutul evenimentului, pentru cele 6 milioane de evrei ucişi în Holocaust au fost aprinse 6 lumânărele, de către Silvia Hoişie, Gherti Reicher, Carola Ofenberg, Miriam Kaiserman, Abraham Ghiltman şi Max Moscovici. "În Holocaust au decedat şi mulţi creştini, care i-au salvat pe evrei de la moarte, iar pentru ei îl rugăm pe domnul prof. Dumitru Rădăuceanu să aprindă cea de-a şaptea lumânărică", a mai menţionat preşedintele Abraham Ghiltman.
În continuare, Albert Lozneanu a rostit o rugăciune pentru cei care au murit în Holocaust.
Cu părere de rău că scriitorul Cătălin Mihuleac nu a putut fi prezent la manifestarea de la CEI, doamna Martha Eşanu a prezentat şi a spicuit câteva fragmente din cartea domniei sale "Ultima ţigară a lui Fondane", care cuprinde 13 povestiri despre Pogrom, cu miez evreiesc.
În cuvintele lor, cele două surori care au supravieţuit Holocaustului, născute în urmă cu mai mulţi ani în oraşul Câmpulung Moldovenesc, acum stabilite la Iaşi (Silvia Hoişie, denumită şi "Doamna Polidin" în urma activităţii sale profesionale de excepţie) şi Bucureşti (Mirjam Bercovici) au menţionat câteva aspecte din viaţa lor:
- Dr. Silvia Hoişie: "Am fost invitată la gala TOP 10 Suceveni, unde am luat şi eu un premiu pentru întreaga activitate. Tot la Suceava am primit şi un premiu de popularitate. Din păcate, însă, Institutul Cantacuzino de la Iaşi, unde eu şi colegii mei am inventat medicamentul Polidin, s-a desfiinţat în 2012. Motivele se cunosc, nu le mai amintesc...";
- Dr. Mirjam Bercovici: "Am fost studentă 3 ani la Iaşi şi apoi am purtat Iaşul cu mine la Bucureşti. La Bucureşti, la Bookfest, am prezentat cartea lui Cătălin Mihuleac şi vreau să vă mai spun că m-am regăsit în ea, în cele mai multe povestiri. În prezent, însă, noi evreii suntem puţini, suntem istorie pentru copiii noştri...".
De menţionat că, la manifestarea de la CEI au luat parte şi patru elevi de la Liceul de Informatică "Gr. T. Moisil" din Iaşi, membri ai cercului de istorie "Privire în trecut", condus de prof. Maria Rados, dar şi o parte din membrii Asociaţiei Literare Păstorel Iaşi, în frunte cu scriitorul Mihai Batog Bujeniţă, directorul ALPI.
În final, ing. Martha Eşanu a invitat pe cei prezenţi la ediţia a IX-a a Zilelor Memoriei, manifestare găzduită luni, 30 ianuarie 2017, începând cu ora 18.00, de Institutul Francez de la Iaşi, la Galeria "Benjamin Fondane", acolo unde regizorul Romulus Balazs va prefaţa proiecţia filmului "Souvenirs de Iaşi".
Publicat de Dan Teodorescu la 06:56 Niciun comentariu:
Rezultat previzibil!
Sâmbătă seară, 28 ianuarie 2017, pe teren propriu, galonata ACS Sepsi SIC Sf. Gheorghe a învins pe CS Politehnica Naţional Iaşi cu scorul de 102 - 58 (26 - 14, 27 - 12, 25 - 17, 24 - 15) în etapa a 17-a din Liga Naţională de baschet feminin.
În Sala Sporturilor "Kati Szabo" şi în prezenţa a peste 1.300 de spectatori, campioanele din localitate nu au avut nici o problemă în faţa ultimei clasate, într-un meci arbitrat de brigada Amalia Marchiş - Andrei Răileanu - Alexandru Nicolae şi observat de comisarul FRB Viorel Constantinescu.
În min. 3, echipa din Sfântu Gheorghe conducea deja cu 11-0, diferenţa pe tabela de marcat mărindu-se odată cu trecerea timpului regulamentar de joc: 28-14 ('11), 46-17 ('18), 61-33 ('25), 80-43 ('31), 102-58 ('40 - rezultat final).
La formaţia moldavă, antrenată de Ovidiu Stoichici, lotul de jucătoare a fost următorul: Ramona Elena Dănălache - 3 (1x3), Diana Dănilă, Ka Deidre Simmons - 22 (1x3), Andreea Aursulesei - 12, Ioana Iftimescu, Anamaria Ciotir - 15 (3x3), Roxana Butnariu, Gabriela Măgurean - 6.
De la gazde s-a remarcat americanca Janeesha Jeffery, care a înscris 31 puncte, cu 5 coşuri de 3 puncte.
Celelalte rezultate ale rundei cu numărul 17 au fost: ACS BC Sirius Tg. Mureş - CS Phoenix Galati 62-77, CSB Teleorman Alexandria - Olimpia CSU Braşov 72-65, CS Municipal Târgovişte - Universitatea Cluj-Napoca 57-56 şi CS Municipal Satu Mare - Universitatea Goldiş ICIM Arad 65-63.
1. ACS Sepsi SIC Sf. Gheorghe 16/1 33
2. Olimpia CSU Braşov 12/5 29
3. Universitatea Cluj-Napoca 11/6 28
4. CS Municipal Târgovişte 12/4 28
5. CS Phoenix Galaţi 9/8 26
6. CS Municipal Satu Mare 8/9 25
7. Universitatea Goldiş ICIM Arad 6/11 23
8. CSBT Alexandria 6/10 22
9. ACS BC Sirius Tg Mures 3/14 20
10. CS Politehnica Naţional Iaşi 1/16 18
Ultima rundă a sezonului regulat programează partidele:
- 1 februarie: CS Phoenix Galaţi - ACS Sepsi SIC Sf. Gheorghe.
- 3 februarie: CS Politehnica Naţional Iaşi - CSBT Alexandria (ora 15:00, la Sala Polivalentă), Universitatea Goldiş ICIM Arad - ACS BC Sirius Tg. Mureş.
- 4 februarie: Olimpia CSU Braşov - CS Municipal Târgovişte, Universitatea Cluj-Napoca - CS Municipal Satu Mare.
Restanţa din etapa a 12-a, CSBT Alexandria - CS Municipal Târgovişte se va disputa pe 1 februarie 2017, de la ora 18:00.
* Băieţii de la CS Poli Iaşi vor evolua pe malurile Dunării
Dar până atunci, în etapa a 13-a din Liga I masculină de baschet, în grupa 3, duminică, 29 ianuarie, de la ora 16:00, se va juca meciul CS Phoenix II Galaţi - CS Politehnica Iaşi (se va transmite LIVE pe BASCHET la IAŞI, pe Facebook).
Pe 5 februarie, de la ora 17.00, pe teren propriu (Sala Polivalentă), CS Politehnica Iaşi se va confrunta cu Steaua CSM EximBank II Bucureşti. Va urma apoi turneul semifinal, unde echipa ieşeană este virtual calificată, alături de colega de grupă CS Cuza Sport Brăila.
Publicat de Dan Teodorescu la 07:59 Niciun comentariu:
Electro Romgaz Tg. Mureş pierde la Rijeka, dar mai speră...
În prima manşă din sferturile de finală ale Ligii Campionilor la popice, sâmbătă, 28 ianuarie 2017, în competiţia feminină s-a disputat meciul KK Mlaka Rijeka (Croaţia) - Electromureş Romgaz Tg. Mureş (România) 6-2 la puncte de echipă (15-9 la puncte de set/ manşe câştigate; 3425 p.d. - 3289 p.d.).
De la echipa gazdă s-a remarcat Ana Jambrovic, cu un rezultat excepţional, de 632 p.d. şi cu o manşă de 191 popice doborâte!
De la mureşence au punctat: Alexandrina Bornert - 579 p.d. (0 puncte de echipă; 2 manşe câştigate), Duka Tilda - 560 p.d. (1; 3), Alina Suciu - 501 p.d. (0; 0), Anna Gyeresi - 505 p.d. (0; 0), Adela Iulia Ban - 553 p.d. (0; 2), Doina Baciu - 591 p.d. (1; 2).
A arbitrat Nataşa Ravnic Gasparini, căpitanul echipei oaspete fiind Duka Tilda.
"Chiar dacă am pierdut, noi mai sperăm că în meciul retur vom putea întoarce rezultatul şi vom obţine calificarea la turneul final. Echipa croată a avut o jucătoare în mare formă, pe Ana Jambrovic şi am văzut şi eu, pentru prima dată în viaţă mea, cum se face o manşă de 191 popice doborâte, într-o competiţie feminină!", ne-a declarat în urmă cu câteva minute, vicepreşedinta clubului mureşean, Antal Matilda, care ne-a mai spus: "În altă ordine de idei, aici, la Rijeka este un timp splendid, de primăvară, cu un plus de 7 grade, parcă e în altă lume aici, la malul Mării Adriatice!".
Alte rezultate din turul sferturilor de finală ale Ligii Campionilor la popice:
- BBSV Wien (AUT) - ZP Sport a.s. Podbrezova (SVK) 7 - 1 la puncte de echipă (19 - 5 la puncte de set; 3435 p.d. - 3195 p.d.);
- Rakoshegyi Vasutas SE (HUN) - KK Celje (SLO) 5 - 3 (12 - 12 ; 3446 - 3442);
- SKC Victoria 1947 Bamberg (GER) - KC Schrezheim (GER) - nu ne-a parvenit încă rezultatul final, partida fiind în plină desfăşurare.
- Alabardos Szeged TE (HUN) - KK Neumarkt (ITA) 6 - 2 (15 - 9 ; 3746 - 3624);
- SKV Rot Weiss Zerbst 1999 (GER) - Repcelaki SE (HUN) 6,5 - 2,5 (13 - 11 ; 3877 - 3734);
- ZP Sport a.s. Podbrezova (SVK) - BSV Voith St. Pölten (AUT) 6 - 2 (16 : 8 ; 3834 - 3711);
Cel mai mare popicaveraj al meciului a fost realizat de formidabilul lansator sârb Vilmos Zavarko (Podbrezova), cu 658 p.d. (1 punct de echipă; 3 manşe).
- SKC Victoria 1947 Bamberg (GER) - KK Zapresic (CRO) 1 - 7 (10 - 14 ; 3658 - 3745).
De la gazdele din Bamberg, românul Nicolae Lupu a reuşit 596 p.d. şi a pierdut cu 0,5 - 3,5 la manşe confruntarea cu Branislav Bogdanovic - 637 p.d.
Partidele retur sunt programate sâmbătă, 18 februarie 2017, de la orele locale 13.00.
Turneul final de patru (Final Four) este programat la Podbrezova (Slovacia), pe 1-2 aprilie 2017.
Publicat de Dan Teodorescu la 19:01 Niciun comentariu:
Echipa de futsal CSM Poli Iaşi, învingătoare la Tâ...
Holocaustul, comemorat la Comunitatea Evreilor din...
Electro Romgaz Tg. Mureş pierde la Rijeka, dar mai...
CSM Poli Iaşi pe două fronturi: în Liga I şi Cupa ...
"Între două secole", o superbă carte în două volum...
Campioana României la futsal, învinsă în Sala Poli...
Victorie în cinci seturi pentru Penicilina Iaşi
Mai tari decât bulgarii!
Golubovic revine la CSM Poli Iaşi!
Un frumos spectacol cultural-sportiv la "GALA EXCE...
Mai tari decât "leşii" din Bialystok!
Victorie în trei seturi pentru Penicilina Iaşi
Un ieşean în naţionala de rugby a României
La Iaşi: FC Buzău a câştigat "Cupa Unirii" la mini...
În ALPI: Manifestare culturală dedicată poetului n...
Penicilina, din nou, la drum!
Înfrângere planificată
Ieşeanul Răzvan Aghion, vicecampion naţional în te...
"Între două secole", o nouă carte de mari dimensiu...
CSM Poli Iaşi se mută în Turcia
Echipa de futsal CSM Poli Iaşi pe două fronturi, l...
Un ieşean doreşte să ajungă la o altitudine de 6.9...
Au debutat Campionatele Naţionale de Iarnă la teni...
Poli Naţional Iaşi, învinsă în meciul retur din Cu...
"Între două secole", o nouă carte editată de jurna...
Fotbaliştii de la CSM Poli Iaşi au reluat pregătir...
Cupa României la baschet feminin: Poli Naţional Ia...

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM